b'\n_START_ARTICLE_\nPyh\xc3\xa4n Kolminaisuuden luostari (Ven\xc3\xa4j\xc3\xa4)\n_START_PARAGRAPH_\nAleksanteri Syv\xc3\xa4ril\xc3\xa4isen ortodoksinen Pyh\xc3\xa4n Kolminaisuuden luostari sijaitsee 24 kilometrin p\xc3\xa4\xc3\xa4ss\xc3\xa4 Lotinapellon kaupungista Leningradin alueella. Pyhitt\xc3\xa4j\xc3\xa4 Aleksanteri Syv\xc3\xa4ril\xc3\xa4isen luostari perustettiin vuonna 1506. 500-vuotisen olemassaolonsa aikana luostari on saanut kokea monta onnettomuutta, joista pahin lienee ollut vuonna 1917 tapahtunut vallankumouksen ja ateismin aiheuttama h\xc3\xa4vitys._NEWLINE_Nyky\xc3\xa4\xc3\xa4n luostari on palautettu Ven\xc3\xa4j\xc3\xa4n ortodoksiselle kirkolle. Sen virallinen luovutus Aleksanteri Syv\xc3\xa4ril\xc3\xa4isen luostarin munkkiveljest\xc3\xb6lle tapahtui 19. elokuuta 1997._NEWLINE_Luostarissa on Pyhitt\xc3\xa4j\xc3\xa4 Aleksanteri Syv\xc3\xa4ril\xc3\xa4inen j\xc3\xa4\xc3\xa4nn\xc3\xb6kset. Ne palautettiin luostariin Pietarista vuonna 1998. J\xc3\xa4\xc3\xa4nn\xc3\xb6kset ovat vierailijoiden n\xc3\xa4ht\xc3\xa4vin\xc3\xa4 pyhien Sakariaan ja Eliaan kirkossa._NEWLINE_Luostarin rakennukset ovat toimineet mielisairaalana. Mielisairaala tuli Suomessa tunnetuksi siell\xc3\xa4 vuosia el\xc3\xa4neen ja sittemmin 1990-luvulla Suomeen p\xc3\xa4\xc3\xa4sseen Jalo Heikkisen el\xc3\xa4m\xc3\xa4ntarinan kautta.'